Σάιμον Χέλμπεργκ

Ο Σάιμον Χέλμπεργκ (Simon Maxwell Helberg, 9 Δεκεμβρίου 1980) είναι Αμερικανός ηθοποιός, κωμικός και μουσικός.

Βιογραφία
Γεννήθηκε το 1980 στο Λος Άντζελες από εβραϊκή οικογένεια. Είναι απόφοιτος της δραματικής σχολής Tisch School Of The Arts της Νέας Υόρκης. Εκτός από την υποκριτική, ο Χέλμπεργκ έχει ασχοληθεί και με τη μουσική, καθώς έχει ολοκληρωμένες σπουδές στο πιάνο.

Είναι νυμφευμένος με την επίσης ηθοποιό Τζόσελιν Τόουν και έχουν αποκτήσει δύο παιδιά.
Καλλιτεχνική πορεία
Έγινε ευρέως γνωστός από την τηλεοπτική σειρά The Big Bang Theory, όπου υποδύεται τον επιστήμονα Χάουαρντ Γουόλοβιτς. Για τον ρόλο αυτό έχει κερδίσει το βραβείο Β' ανδρικού ρόλου σε κωμική σειρά από την Ένωση Αμερικανών Κριτικών. Επίσης, έχει παίξει σε κάποια επεισόδια της σειράς Joey και έχει δώσει τη φωνή του σε μεταγλωττίσεις.

Στον κινηματογράφο, συμμετείχε στις ταινίες Καληνύχτα, και καλή τύχη του Τζορτζ Κλούνεϊ και στην κωμωδία Ένας Σοβαρός Άνθρωπος των αδερφών Κοέν. To 2016 έπαιξε στην ταινία Florence: Φάλτσο σοπράνο και έλαβε υποψηφιότητα για Χρυσή Σφαίρα Β' ανδρικού ρόλου.

Φιλμογραφία
Κινηματογράφος
1999 Mumford 
2002 Βαν Γουάιλντερ: Η ψυχή του πάρτι
2003 Σχολικές αναμνήσεις
2004 Μια σύγχρονη σταχτοπούτα
2005 Καληνύχτα, και καλή τύχη
2006 Η παράνοια της TV
2006 For Your Consideration 
2007 Νώε για μια εβδομάδα
2007 Ένας θρύλος για γέλια 
2009 Ένας Σοβαρός Άνθρωπος
2011 The Selling 
2012 Let Go
2014 We'll Never Have Paris 
2015 Hollywood Adventures 
2016 Florence: Φάλτσο σοπράνοΤηλεόραση
2001 Son of the Beach 
2004-2006 Joey 
2006-2007 Studio 60
2007-2019 The Big Bang Theory
2011-2016 Κουνγκ φου πάντα: Η σειρά (φωνή)
2012 Weasel Town (φωνή)
2014 The Tom and Jerry Show (φωνή)
Παραπομπές

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί πιανίστες
Κατηγορία:Αμερικανοεβραίοι
Κατηγορία:Αμερικανοί ηθοποιοί φωνής
Κατηγορία:Αμερικανοί κωμικοί